**Ostvarivanje prava na pristup informacijama**

Pravo na pristup informacijama i ponovnu uporabu informacija koje posjeduju tijela javne vlasti, uređeno je Zakonom o pravu na pristup informacijama (Narodne novine, broj 25/13, 85/15 i 69/22).

Informacija je svaki podatak koji posjeduje tijelo javne vlasti u obliku dokumenta, zapisa, dosjea, registra, neovisno o načinu na koji je prikazan (napisani, nacrtani, tiskani, snimljeni, magnetni, optički, elektronički ili neki drugi zapis), koji je tijelo izradilo samo ili u suradnji s drugim tijelima ili dobilo od druge osobe, a nastao je u okviru djelokruga ili u vezi s organizacijom i radom tijela javne vlasti, odnosno javnopravno tijelo mora posjedovati u materijaliziranom obliku.

Ne smatra se zahtjevom za pristup informacijama traženje uvida u cjelokupni spis predmeta, objašnjenja ili uputa vezanih uz ostvarivanje nekog prava ili izvršavanje obveze, izrade analize ili tumačenja nekog propisa, kao ni stvaranje nove informacije.

**Pristup informaciji omogućuje se:**

1) objavljivanjem informacija na lako pretraživ način i u strojno čitljivom obliku, na službenim internetskim stranicama Katoličkog dječjeg vrtića Emaus : <https://emaus.smn.hr/>

2) davanjem informacije korisniku koji je podnio zahtjev na jedan od sljedećih načina:

- neposrednim davanjem informacije,

- davanjem informacije pisanim putem,

- uvidom u dokumente i izradom preslika dokumenata koji sadrže traženu informaciju,

- dostavljanjem preslika dokumenta koji sadrži traženu informaciju,

- na drugi način koji je prikladan za ostvarivanje prava na pristup informaciji

**Zahtjev za pravo na pristup informacijama i ponovnu uporabu informacija**

Korisnik može u zahtjevu za pristup informaciji naznačiti prikladan način dobivanja informacije, a ako ne naznači informacija će se dostaviti na način na koji je podnesen zahtjev, odnosno na najekonomičniji način.

Korisnik ostvaruje pravo na pristup informaciji podnošenjem usmenog ili pisanog zahtjeva nadležnom tijelu. Ako se zahtjev podnosi pisanim putem potrebno je ispuniti Obrazac zahtjeva za pristup informacijama kojeg možete poslati službeniku za informiranje.

**Zahtjev za pravo na pristup informacijama i ponovnu uporabu informacija možete podnijeti:**

- elektroničkom poštom na adresu: dv-emaus@smn.hr

- poštom na adresu: Katolički dječji vrtić Emaus, Kneza Trpimira 38, 21220 Trogir,

- usmeno u sjedištu Katoličkog dječjeg vrtića Emaus, svakog četvrtka od 10:00 do 12:00 sati.

Zahtjeve možete uputiti putem obrasca u priloženim dokumentima.

**Kriteriji za određivanje visine naknade stvarnih materijalnih troškova i troškova dostave informacija**

Katolički dječji vrtić Emaus ima pravo na naknadu stvarnih materijalnih troškova koji nastanu pružanjem informacije kao i na naknadu troškova dostave tražene informacije korisniku prava na informaciju sukladno Kriterijima za određivanje visine naknade stvarnih materijalnih troškova i troškova dostave informacije (Narodne novine 12/14 i 15/14 ).

Više na: <http://narodne-novine.nn.hr/clanci/sluzbeni/2014_01_12_231.html>